Γιώργος Κερτσόπουλος

Ο Γιώργος Κερτσόπουλος (Αθήνα, 21 Μαΐου 1952Γιώργος Κερτσόπουλος - Ελληνική Δισκογραφία) είναι Ελληνοκαναδός σολίστ και καθηγητής της κλασικής και φλαμένκο κιθάρας, ερευνητής της μουσικής, κατασκευαστής μουσικών οργάνων και χορδών. 

 Βιογραφία 
Γεννήθηκε το 1952 στην Αθήνα. Το 1975, ολοκλήρωσε, τις σπουδές του με το σολίστ Δημήτρη Φάμπα.

Οι θεωρητικές και εφαρμοσμένες μελέτες του στον τομέα της μουσικής, της ακουστικής και της κατασκευής οργάνων και χορδών και οι καινοτομικές προσεγγίσεις του στην αναπαραγωγή της ερμηνευτικής, κατασκευαστικής και χορδιστικής μορφολογίας της κιθάρας κατά τους τέσσερις τελευταίους αιώνες περιλαμβάνουν διαφορετικούς ιστορικούς τύπους οργάνων/κουρδισμάτων και ανάπτυξη νέων χορδικών υλικών.

 Διδασκαλία 

 Χρονοδιάγραμμα ακαδημαϊκής διδασκαλίας 

1977-81     - Πανεπιστήμιο της Νέας Υόρκης, Plattsburgh
1976-81     - Πανεπιστήμιο Concordia, Μόντρεαλ, Καναδάς
1981-83     - Εθνικό Ωδείο Αθηνών
1990-2002   - Ωδείο «Ρωμανός ο Μελωδός», Πειραιάς
1984-2004   - Πινδάρειο Ωδείο, Αθήνα
2004-σήμερα - Αττικό Ωδείο, Αθήνα (διδασκαλία με παράλληλη πραγματοποίηση Master-Class σεμιναρίων)
Παράλληλα έχει συνεργαστεί με την «Ορχήστρα Σύγχρονης Μουσικής» της EPT.

 Δημιουργία - ερμηνεία 

Ο Γιώργος Κερτσόπουλος είναι σολίστ της κλασικής και φλαμένκο κιθάρας και έχει πραγματοποιήσει ρεσιτάλ στην  Ευρώπη, Αμερική και τον Καναδά.http://www.ekebi.gr/frontoffice/portal.asp?cpage=NODE&cnode=462&t=3989  Το 1978 συνεργάστηκε με τη Φιλαρμονική Ορχήστρα της Νέας Υόρκης, ενώ το 1972 κατέκτησε το 1ο βραβείο του Διεθνούς Διαγωνισμού Κιθάρας που διεξήχθη στο Μιλάνο.

Εκείνο που χαρακτηρίζει την αισθητική προσέγγιση στην ερμηνεία του Κερτσόπουλου στην κιθάρα, πέραν της ακαδημαϊκής κατάκτησης και συναυλιακής εμπειρίας, είναι η σπουδή του στην ιστορική μορφολογία του οργάνου και του ρεπερτορίου του. Στις εμφανίσεις του ερμηνεύει μέσω των ιδιόχειρων κατασκευών του, καρποί πολύχρονης έρευνας, με τις οποίες προσεγγίζει πιστότερα τη διασκευή τόσο σε ιστορικό όσο και σε ερμηνευτικό επίπεδο, συντονισμένος με το χαρακτήρα του κάθε οργάνου.http://www.guitarrasramirez.com/images/ramirez_newspaper.pdf

 Η γεωμετρική πρόοδος και το μαθηματικό μοντέλο της κλασικής κιθάρας 

Οι έρευνες του Γ. Κερτσόπουλου στο θεωρητικό και εφαρμοσμένο υπόβαθρο της κατασκευής μουσικών οργάνων και ειδικότερα της κιθάρας δημοσιεύτηκαν στη σπουδή του «Η γεωμετρική πρόοδος και το μαθηματικό μοντέλο της κλασικής κιθάρας», έργο το οποίο παρουσιάστηκε από τον ίδιο στο Διεθνές «MUSIKMESSE» του 1983 στη Φρανκφούρτη. Παράλληλη ήταν η δημοσίευση της εργασίας του από περιοδικό τύπο εξειδικευμένο στον ήχο και τη μουσική. Μεταξύ άλλων, στα ελληνικά από το Ήχος & Hi-Fi" (τ. 116, Νοέμβριος '82) και στα Αγγλικά και Γερμανικά από το διεθνές περιοδικό DAS MUSIKINSTRUMENT (Σεπτέμβριος 1984, (1984, τ. 6 & 9 αντίστοιχα) στη Γερμανία, υπό τον τίτλο  "The Physics of the Guitar" ("Die Natur de Guitarre"). "Η γεωμετρική πρόοδος και το μαθηματικό μοντέλο της κλασικής κιθάρας" κατοχυρώθηκε από το υπουργείο Έρευνας και Τεχνολογίας στις 14/12/83 αποδίδοντας στο Γιώργο Κερτσόπουλο το δίπλωμα ευρεσιτεχνίας της μελέτης. Η σπουδή του "Η γεωμετρική πρόοδος και το μαθηματικό μοντέλο της κλασικής κιθάρας", αξιολογήθηκε ως σημαντικό για τη μετεξέλιξη της κατασκευής της κλασικής κιθάρας από τον οίκο Ραμίρεθ.http://www.guitarrasramirez.com/images/ramirez_newspaper.pdf recognized it as the “model, which is the basis for making the ideal guitar” the “model, which belongs to the tradition”

"Το έργο που πραγματοποιήθηκε από τον Γ. Κερτσόπουλο, επάνω στις μαθηματικές διαμορφώσεις της σχηματοποίησης της κιθάρας, αξίζει το σεβασμό και το θαυμασμό μου, όχι μόνο για την επιστημονική του προσέγγιση αλλά και από το γεγονός ότι αποτελεί μια σοβαρή σπουδή η οποία φωτίζει όλα εκείνα τα λεπτά σημεία τα οποία απαντώνται στη φόρμα του οργάνου, και τα οποία δεν είχαν σαφώς διαλευκανθεί από την παράδοση".

Jose Ramirez III, σε ιδιόχειρη επιστολή τουhttp://www.guitarrasramirez.com/images/benaki-program.pdf στις 8 Απριλίου 1983 στη Μαδρίτη.

 Αισθητική Κερτσόπουλου 

Η "Αισθητική Κερτσόπουλου"http://www.benaki.gr/files/eventfiles/dt/Press_release_MELMOKE_gr.pdf συνιστά το σύνολο του πολυδεκαετούς ερευνητικού, εφευρετικού και κατασκευαστικού πονήματος του Γιώργου Κερτσόπουλου, επάνω στην αναγέννηση των διαφορετικών μορφών της κιθάρας, των χορδών και του κουρδίσματος της, διαμέσου των αιώνων. Το έργο αυτό παρουσιάζει πλήθος δημιουργιών και εφευρέσεων επάνω στην κιθάρα. Ανάμεσά τους: Συμπαθητικά συνηχητικά συστήματα και φόρμες, πρόσθετες ακουστικές οπές, επιφάνειες και υλικά, πνευστικά, κινητά ή μη, πετάλια, ανάπτυξη νέων υλικών (μεταλλονάυλον, μεταλλόνημα) και μεικτά ή διαφορετικά χορδίσματα. Ενδεικτικά:

 Κατασκευές, ανάπτυξη 

"Τριπλο-διπλο-μονόχορδη κιθάρα" (πρώτη κατασκευή: Μόντρεαλ 1978, ανακατασκευή: Αθήνα 2003)
"Guitarra Battente, 18χορδης μέγιστης χωρητικότητας (6 τριπλές χορδές), μεικτού κουρδίσματος"
"Σκαφτής ταστιέρας, με οπίσθιο αφαιρούμενο pedal και μηχανισμό αλλαγής τάσης χορδών" (Αθήνα 1984)
"Κιθάρα με ποδοπεντάλ πεπιεσμένου αέρα" (Αθήνα 1988)
"Ζευγόλαιμη οκταβική, κινητού pedal πλάτης" (Αθήνα 1996)
"Παραλληλόγραμμη κινητού pedal πλάτης, μεταβλητής χροιάς" (Αθήνα 1996)
"Χορδές από νάυλον, μεταλλονάυλον και μεταλλόνημα με δυνατότητα μικροκουρδισμάτων και μεταβλητής χροιάς"

 Αποδοχή 

Στις 6 Μαρτίου του 1994, το ένθετο "Επίκαιρα" (#152) της Κυριακάτικης Ελευθεροτυπίας, δημοσίευσε τετρασέλιδο άρθρο που αφορούσε στην "Αισθητική Κερτσόπουλου".
Το πρώτο μέρος του έργου του περί της "Αισθητικής Κερτσόπουλου" βρίσκεται δημοσιευμένο από τον ίδιο, στην ιστοσελίδα του Guitar International, διαδικτυακού περιοδικού συνεργαζόμενου με το έντυπο Guitar Magazine.
Η "Αισθητική Κερτσόπουλου" αποτελεί το αντικείμενο μουσικολογικής μελέτης σε άρθροhttp://smarogregoriadou.com/images/stories/articles/BLAZAKI%20guitar%20aesthetics.pdf της Διονυσίας Μπλαζάκη, στις 10 Μαΐου 2007. Η Διονυσία Μπλαζάκη είναι καθηγήτρια μουσικής, υποψήφια διδάκτωρ Μουσικολογίας στον τομέα «Αισθητική της Μουσικής».
Το αμερικάνικο διαδικτυακό περιοδικό The Contrapuntist έχει αφιερώσει ανάρτηση στην "Αισθητική Κερτσόπουλου" και στις μελέτες του.
Το σύγγραμμα του Χαράλαμπου Χ. Σπυρίδη, "Μουσική ακουστική"Χαράλαμπος Χ. Σπυρίδης Συγγράμματα (Υπηρεσία Δημοσιευμάτων Α.Π.Θ., 1991, σελ. 274-275) ενθέτει σχέδιο και αναφορική επεξήγηση από τη "Φυσική της κιθάρας" του Γιώργου Κερτσόπουλου.
Το λήμμα "Κερτσόπουλος Γιώργος" βρίσκεται στο εξάτομο έργο του Τάκη Καλογερόπουλου Το Λεξικό της Ελληνικής Μουσικής, (Εκδ. Γιαλλελής,Εκδόσεις Γιαλέλη 1998, Τ. 3 Καν-Μαν, σελ. 155, ISBN 960-7555-06-6)

 Δισκογραφία 
 Aesthetics 

Το 1999, κυκλοφόρησε από τη δισκογραφική εταιρία Πλίνθος, των Βαγγέλη Χατζηπαντελίδη και Στέφανου Λαρεντζάκη, ο προσωπικός δίσκος του Γιώργου Κερτσόπουλου, με τον τίτλο "Aesthetics", και επεξηγηματικό διάνθισμα: "Sense and feel the colours of sound in guitar's history". Στο μουσικό αυτό έργο συμμετέχει ως σολίστ Διονυσία Μπλαζάκη.

 Μορφές και χορδές 

Στις 7 Φεβρουαρίου του 2009, στο πλαίσιο των στόχων του Μουσείου Οργάνων Φοίβου Ανωγειανάκη, πραγματοποιήθηκε στο Μουσείο Μπενάκη, στο κτήριο της οδού Πειραιώς, αφιέρωμα στην ιστορία και παράδοση της κλασσικής κιθάρας με τίτλο "Μορφές και χορδέςΜουσείο Μπενάκη : ΕΠΙΣΚΕΨΗ / ΕΚΔΗΛΩΣΕΙΣ υπό την γενική επιμέλεια της Διονυσίας Μπλαζάκη. Την εκδήλωση εισήγαγε τιμητικό αφιέρωμα στην επίσημη προσκεκλημένη Amalia Ramirez το οποίο ακολουθήθηκε από διαδοχικά ρεσιτάλ των Γιώργου Κερτσόπουλου και Σμαρώς Γρηγοριάδουhttp://www.benaki.gr/files/eventfiles/links/PROGRAM_melmoke_gr.pdf ερμηνεύοντας σε διαφορετικούς ιστορικούς τύπους οργάνων. Η Amalia Ramirez, κόρη του Jose Ramirez (ΙΙΙ) και διευθύντρια του κατασκευαστικού οίκου "Guitarras Ramirez" αναφέρει ότι κύριο θέμα της εκδήλωσης αποτελούσε η 26η επέτειος από την παρουσίαση του "Μαθηματικού μοντέλου της κιθάρας" στη Φρανκφούρτη από το Γιώργο Κερτσόπουλο.

 Συγγραφικό έργο 

Ο Γιώργος Κερτσόπουλος είναι συγγραφέας του πρώτου τόμου από το τρίτομο έργο του με τίτλο "Χωροχρονική Θεωρία"<ref></http://www.synchroniekdotiki.gr/index.php?page=shop.product_details&category_id=14&flypage=flypage-vmshopgreen.tpl&product_id=211&option=com_virtuemart&Itemid=1</ref>ISBN 978-960-6674-41-9 / (2009). Ο πρώτος, εκδοθείς, τόμος "Η φιλοσοφία του χωροχρόνου", φιλοξενήθηκε στην ετήσια Διεθνή Έκθεση Βιβλίου της Φρανκφούρτης, Buchmesse 2009, (Αίθουσα: 6.1, Κιόσκι: E952), τον Οκτώβριο του 2009. Οι λοιποί δύο τόμοι βρίσκονται στη διαδικασία της έκδοσης.

Το 1984 είχε κυκλοφορήσει από τον μουσικό εκδοτικό οίκο Καχραμάνη το βιβλίο του Γιώργου Κερτσόπουλου "Έργα για κιθάρα"[ με διασκευές σε Paul Desmond ("Take Five") και Isaac Albéniz (Malaguena) μεταξύ άλλων, καθώς και προσωπικές του συνθέσεις.

 Κινηματογραφος, τηλεόραση, διαδίκτυο 

 "Μικρό πορτραίτο" 
Στις 11 Απριλίου 2010, στα πλαίσια της θεματικής ενότητας "Μικρό πορτρέτο" που παρουσιάζει ο συνθέτης Μιχάλης Μεσσήνης, της εβδομαδιαίας παραγωγής "Μεγάλες παραστάσεις" με παρουσιαστή τον Αλέξη Κωστάλα, προβλήθηκε στη μεσημεριανή ζώνη της ET1 το αφιέρωμα «Ένα μικρό πορτρέτο: ο κιθαρίστας Γ. Κερτσόπουλος».EPT online - Πρόγραμμα Τηλεόρασης Στις 18 Απριλίου του 2010, η ίδια εκπομπή προέβαλε ακόμα ένα αφιέρωμα, με τίτλο "Φάντος – Γ. Κερτσόπουλος".

 Διαδίκτυο 
Ο Γιώργος Κερτσόπουλος παρουσιάζει ενεργή δραστηριότητα στο Διαδίκτυο, διατηρώντας πλήθος ιστολογίων στην Ελληνική, Αγγλική και Γερμανική γλώσσα, αναφορικά με τη μουσική και την επιστήμη. Εκεί βρίσκεται διαθέσιμη και η πλειοψηφία του έγγραφου, φωτογραφικού και μαγνητοσκοπημένου υλικού αναφορικά με το έργο του. Παρόμοιο υλικό είναι αναρτημένο σε πλήθος άλλων ιστοσελίδων, θεματικών προς το Γιώργο Κερτσόπουλο, τη Σμαρώ Γρηγοριάδου κ.α. καθώς και στο κανάλι που διατηρεί ο ίδιος στο Youtube.

 Βιβλιογραφία, Αρθρογραφία 

 Kertsopoulos, Yorgos. The Physics of the Guitar (Mathematic model and Geometric Progression), Γερμανία: Dasmusikinstrument, Σεπτέμβριος 1984
 Κερτσόπουλος Γιώργος. Χωροχρονική Θεωρία - Η φιλοσοφία του χωροχρόνου, Ελλάδα: Σύγχρονη Εκδοτική, 2009, ISBN 978-960-6674-41-9

 Σχετικά άρθρα 
 Μουσικολογική προσέγγιση στην «Αισθητική Κερτσόπουλου» από τη Διονυσία Μπλαζάκη
 Καλογερόπουλος, Τάκης, Το Λεξικό της Ελληνικής Μουσικής, Εκδ. Γιαλλελής, ISBN 960-7555-06-6, 1998, Τ. 3 (Καν-Μαν) σελ. 155 - βλ. λήμμα "Γιώργος Κερτσόπουλος"
 Romanillos, Jose L.: Antonio De Torres: Guitar Maker-His Life and Work, 1987, ISBN CL 0-933224-92-3, PB 0-933224-93-1,Antonio De Torres: Guitar Maker-His ... - Βιβλία Google συγγραφική αναφορά (σελ. 96) και παραπομπές (σελ. 309, 328 & 334)
 Σπυρίδης, Χαράλαμπος Χ.: Μουσική ακουστική, Υπηρεσία Δημοσιευμάτων Α.Π.Θ., 1991, σελ. 274-275, παράθεση σχεδίου και πηγής από το "Η γεωμετρική πρόοδος και το μαθηματικό μοντέλο της κλασικής κιθάρας" του Γιώργου Κερτσόπουλου

 Παραπομπές 

 Εξωτερικοί σύνδεσμοι 
Άρθρο του αμερικάνικου διαδικτυακού περιοδικού TheContrapuntist για την "Αισθητική Κερτσόπουλου".
Εύφημος μνεία στον Γιώργο Κερτσόπουλο και το έργο του στην εφημερίδα του οίκου μουσικών οργάνων Jose Ramirez.

Κατηγορία:Έλληνες μουσικοί
Κατηγορία:Καναδοί ελληνικής καταγωγής